
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΣΤΕΓΗ ΕΥΓΗΡΙΑΣ ΒΑΣΙΛΕΙΟΣ ΚΑΙ ΕΥ¬ 
ΔΟΚΙΑ ΠΑΝΑΓΙΩΤΑΡΟΥ» και κύρωση του οργανι¬ 
σμού αυτού. 1 

Έγκριση σύστασης του κοινωφελούς ιδρύματος με την 
επωνυμία «ΠΝΕΥΜΑΤΙΚΟ ΙΔΡΥΜΑ ΣΑΜΟΥ ΝΙΚΟ¬ 
ΛΑΟΣ ΔΗΜΗΤΡΙΟΥ» και κύρωση του οργανισμού 
αυτού. 2 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

0 ) 

Έγκριση σύστασης του κοινωφελούς ιδρύματος με την 

επωνυμία «ΣΤΕΓΗ ΕΥΓΗΡΙΑΣ ΒΑΣΙΛΕΙΟΣ ΚΑΙ ΕΥΔΟ¬ 
ΚΙΑ ΠΑΝΑΓΙΩΤΑΡΟΥ» και κύρωση του οργανισμού αυ¬ 
τού; 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τηναριθμ. 17423/28.7.1991 πράξη του συμβολαιο¬ 
γράφου ΑβΙας Παναγιώτη θεοδ. Κορκολιάκου, όπως τρο¬ 
ποποιήθηκε με τις αριθ. 18535 και 18798/1993 πράξεις 
του ιδίου συμβολαιογράφου, με\τις οποίες ο Βασίλειος 
Παναγιώτου Παναγιώταρος και η Ευδοκία συζ. Βασιλείου 
Παναγιώταρου σύστησαν κοινωφελεςΤδρυμα με την επω¬ 
νυμία «ΣΤΕΓΗ ΕΥΓΗΡΙΑΣ ΒΑΣΙΛΕΙΟΣ ΚΑΙ ΕΥΔΟΚΙΑ ΠΑ- 
ΝΑΓΙΩΤΑΡΟΥ» και με έδρα την Κομώπολή^ικρής Μαντι- 
νείας. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 18.5.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 2009/20.5.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 365/Β/21.5.1993). 

5. Την αριθμ. Υ. 1938/9.12.92 απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, με την οποία ανατέθηκαν αρμοδιότητες 


στους Υφυπουργούς Υγείας Πρόνοιας και Κοινωνικών 
Ασφαλίσεων, (ΦΕΚ 227/Β/11.12.1992). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΣΤΕΓΗ ΕΥΓΗΡΙΑΣ ΒΑΣΙΛΕΙΟΣ ΚΑΙ ΕΥ¬ 
ΔΟΚΙΑ ΠΑΝΑΓΙΩΤΑΡΟΥ», η οποία έγινε από τους Βασί¬ 
λειο Παναγ. Παναγιώταρο και Ευδοκία συζ. Βασ. Παναγιώ- 
ταρου με την αριθ. 17423/28.7.91 πράξη του συμβολαιο¬ 
γράφου Αβίας Παναγιώτη θεοδ. Κορκολιάκου, όπως τρο¬ 
ποποιήθηκε με τις αριθ. 18535 και 18798/1993 πράξεις 
του ίδιου συμβ/φου. 

Το ίδρυμα αυτό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις των παραπάνω 
συστατικών του πράξεων, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2> Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρξίρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησής και διαχείρισης του κοινωφελούς ιδρύματος 
με την επωνυμία «ΣΤΕΓΗ ΕΥΓΗΡΙΑΣ ΒΑΣΙΛΕΙΟΣ ΚΑΙ ΕΥ¬ 
ΔΟΚΙΑ ΠΑΝΑΓΙΩΤΑΡΟΥ». 

Άρθρο 1 

Μορφή - Επωνυμία - Έδρα - Σφραγίδα · 

1. Το κοινωφελές ίδρυμα με την επωνυμία «ΣΤΕΓΗ ΕΥ¬ 
ΓΗΡΙΑΣ ΒΑΣΙΛΕΙΟΣ ΚΑΙ ΕΥΔΟΚΙΑ ΠΑΝΑΓΙΩΤΑΡΟΥ», 
που συστήθηκε από το Βασίλειο Παναγ. Παναγιώταρο και 
Ευδοκία συζ. βασ. Παναγιώταρου με την αριθμ. 17423/ 
28.7.1991 πράξη του συμβολαιογράφου Αβίας Παναγιώτη 
θεοδ. Κορκολιάκου όπως τροποποιήθηκε με τις αριθμ. 
18535 και 18798/1993 πράξεις του ίδιου συμβ/φου, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις των παραπάνω συστατικών πράξεων, του πα¬ 
ρόντος οργανισμού, του Α.Ν. 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2'Έδρα του ιδρύματος είναι η Κωμόπολη Μικρής Μα- 
ντινείας και τα γραφεία του θα στεγάζονται στο κτίριο του 
Παλαιού Πύργου και στο Δημαρχιακό Κατάστημα του Δή¬ 
μου Καλαμάτας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος υπό την αιγίδα του Δήμου Καλαμάτας και στο 
μέσον αυτής την έδρα και το έτος έγκρισης της σύστασής 
του. 

Αρθρο 2 

Σκοπός 

Σκοπός του ιδρύματος είναι η εξασφάλιση αρίστων συν¬ 
θηκών διαβίωσης και περίθαλψης υπερηλίκων ατόμων δη¬ 
μοτών του Δήμου Καλαμάτας και της Κοινότητας Μικρός 
Μαντινείας τα οποία έχουν ανάγκη προς τούτο. Για τη συν¬ 
δρομή της ανάγκης θα κρίνει, κατά περίπτωση, το Διοικη¬ 
τικό Συμβούλιο του ιδρύματος. Επίσης το Διοικητικό Συμ¬ 
βούλιο δύναται να παρέχει την κατά τ’ άνω συνδρομή του 
και σε κάθε άλλο άτομο που έχει αποδεδειγμένη ανάγκη 
βοηθείας. 

Για το σκοπό αυτό θα προσαρμοσθεί μια αίθουσα του 
ιδρύματος και θα προσληφθεί κατάλληλο προσωπικό για 
άτομα που δεν μπορούν να αυτοεξυπηρετηθούν. 

Άρθρο 3 

Περιουσία - Πόροι 

Περιουσία του ιδρύματος αποτελούν: 
α) Ένα ακίνητο αποτελούμενο από ασκεπή έκταση και 
διάφορα κτίσματα, συνολικού εμβαδού 20.761,7 τ.μ., κεί¬ 
μενο στην περιοχή της Κοινότητας Μικράς Μαντινείας Νο¬ 
μού Μεσσηνίας και εντός των ορίων του οικισμού. 

Τούτο αποτελείται από τέσσερα (4) γειτονικά τμήματα 
αριθ. I, II, III καιΐν εμβαδού 1.272,88,18.394,82, 202, 38 
και 891,62 τ.μ. αντίστοιχα και τα οποία περιγράφονται 
αναλυτικά στην αριθ. 17423/28.7.1991 πράξη του συμ¬ 
βολαιογράφου Αβίας Παναγιώτη θεοδ. Κορκολιάκου. 

Από τα παραπάνω τμήματα τα αριθ. III και IV (εμβαδού 
202,38 και 891,62 αντίστοιχα) θα μεταβιβασθούν στο 
ίδρυμα μετά τη λήξη της σχετικής επιδικίας των ιδρυτών 
με το Ελληνικό Δημόσιο και εφόσον βέβαια αναγνωρι- 
σθούν τελεσιδίκως τα δικαιώματα κυριότητός τους επ’ αυ¬ 
τών. 

β) Ένα διαμέρισμα του Δ' υπέρ το ισόγειον ορόφου πο¬ 
λυκατοικίας, εμβαδού 72,84 τ.μ. που βρίσκεται στο Βύ¬ 
ρωνα Αττικής επί των οδών Βουτζά και Καισαρείας. 

2. Πόροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομίες, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

δ) Σε περίπτωση που οι διατιθέμενοι πόροι του Ιδρύμα¬ 
τος δεν επαρκούν όλες οι δαπάνες θα καλύπτονται εξ 
ολοκλήρου από το Δήμο Καλαμάτας. 

Άρθρο 4 

Διοίκηση 

1. Το ίδρυμα διοικείται από εννεαμελές Διοικητικό Συμ¬ 


βούλιο, που αποτελείται από τους: 

α) Βασίλειο Παναγιώτου Παναγιώταρο, ως ισόβιο Πρόε¬ 
δρο. 

β) Ευδοκία συζ. Βασιλείου Παναγιώταρου, ως ισόβια Α' 
Αντιπρόεδρο. 

γ) Κάθε φορά Πρόεδρο Πρωτοδικών Καλαμάτας, ανα- 
πληρούμενο απόντος ή κωλυομένου τούτου από το νόμιμο 
αναπληρωτή του, ως Β' Αντιπρόεδρο, 
δ) Κάθε φορά Μητροπολίτη Μεσσηνίας 
ε) Κάθε φορά Δήμαρχο Καλαμάτας, 
στ) Νικόλαο Γεωργίου Παναγιώταρο ή Παναγιωταρέα, 
αναπληρούμενο απόντος ή κωλυομένου τούτου από τον 
εξ αίματος εγγύτερο κληρονόμο του και κατά σειρά τον 
πρεσβύτερο κατά διαδοχή σε περίπτωση αποποίησης, 
απόντων δε η κωλυομένων τοιούτων κληρονόμων, ή μη 
υπαρχόντων, από τον κάθε φορά Πρόεδρο της Κοινότητας 
Μικρός Μαντινείας. 

ζ) Σωκράτη Γεωργ. Λεκέα, αναπληρούμενο απόντος ή 
κωλυομένου τούτου από τον κάθε φορά νομικό σύμβουλο 
του Δήμου Καλαμάτας και τούτου μη υπάρχοντος απο ένα 
μέλος του εκεί Δικηγορικού Συλλόγου. 

η) Κάθε φορά προϊστάμενο των Διοικητικών Υπηρεσιών 
του Δήμου Καλαμάτας, ως Γραμματέα. 
θ) Κάθε φορά Ταμία του Δήμου Καλαμάτας, ως Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα ονομαστικά αναφερό- 
μενα μέλη του Διοικητικού Συμβουλίου, η κενή θέση συ¬ 
μπληρώνεται με απόφαση των υπολοίπων μελών, σύμ¬ 
φωνα με τις διατάξεις της συστατικής πράξης και του άρ¬ 
θρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα όποτε το ζητήσει ο Πρόεδρος ή δύο 
(2) από τα μέλη του, με γραπτή αίτησή τους προς τον Πρό¬ 
εδρο, πάντοτε όμως, έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/39 
και των διαταγμάτων που εκδόθηκαν ή θα εκδοθοϋν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Χίου) τον προϋπολογισμό και απολογι¬ 
σμό του ιδρύματος, σύμφωνα με τις διατάξεις των άρθρων 
101 και 102 του Α.Ν. 2039/39 και του από 20.12.1939 
Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο- 

βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήψη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνει σ’ αυ¬ 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Α' Αντιπρόεδρος και σε περίπτωση απουσίας ή 
κωλύματος τούτων, ο κάθε φορά Πρόεδρος Πρωτοδικών 
Καλαμάτας, ως Β' Αντιπρόεδρος ή ο αναπληρωτής του. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 


ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουοών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 

χωρίζονται με χρονολογική σειρά και με λογιστική τάξη άλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο-μητρώο περιθαλπομένων, στο οποίο καταχω¬ 
ρίζονται τα ονόματα των περιθαλπομένων στο Ιδρυμα και ο 
χρόνος εισαγωγής εκάστου. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται στο Δήμο Καλα¬ 
μάτας με σκοπό τα έσοδα αυτής να διατίθενται για έργα 
εντός των ορίων του Δήμου Καλαμάτας και της Κοινότη¬ 
τας Μικρής Μαντινείας, ύστερα από ομόφωνη απόφαση 
του Δημοτικού Συμβουλίου. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ-ΠΕΤΡΑΛΙΑ 


Έγκριση σύστασης του κοινωφελούς ιδρύματος με την 
επωνυμία «ΠΝΕΥΜΑΤΙΚΟ ΙΔΡΥΜΑ ΣΑΜΟΥ ΝΙΚΟ¬ 
ΛΑΟΣ ΔΗΜΗΤΡΙΟΥ» και κύρωση του οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 22095/16.3.1992 πράξη της συμβολαιο¬ 
γράφου Σάμου Ιωάννη Νικολάου Κιράνη, όπως τροποποιή¬ 
θηκε με τις πράξεις με την αριθ. 22195/22.5.1992 πράξη 
του ίδιου συμβολαιογράφου, με την οποία η Ανώνυμη 
Εταιρεία με την επωνυμία «ΞΕΝΟΔΟΧΕΙΑΚΗ ΚΑΙ ΤΟΥΡΙ¬ 
ΣΤΙΚΗ ΑΙΓΑΙΟΥ Α.Ε.» σύστησε κοινωφελές ίδρυμα με την 


επωνυμία «ΠΝΕΥΜΑΤΙΚΟ ΙΔΡΥΜΑ ΣΑΜΟΥ ΝΙΚΟΛΑΟΣ 
ΔΗΜΗΤΡΙΟΥ» και με έδρα το Δήμο Πυθαγορείου Σάμου. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 30.10.1992 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 2009/20.5.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 365/Β721.5.1993). 

Με πρόταση της Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΠΝΕΥΜΑΤΙΚΟ ΙΔΡΥΜΑ ΣΑΜΟΥ ΝΙΚΟ¬ 
ΛΑΟΣ ΔΗΜΗΤΡΙΟΥ», η οποία έγινε από τη «ΞΕΝΟΔΟ¬ 
ΧΕΙΑΚΗ ΚΑΙ ΤΟΥΡΙΣΤΙΚΗ ΑΙΓΑΙΟΥ Α.Ε.» με την αριθ. 
22095/16.3.1992 πράξη του Συμβολαιογράφου Σάμου 
Ιωάννη Νικολάου Κιράνη, όπως τροποποιήθηκε με την 
αριθ. 22195/22.5.92 πράξη του ίδιου συμβολαιογρά¬ 
φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στη εποπτεία και τον έλεγχο των Υπουρ¬ 
γών Προεδρίας Κυβερνήσεως, Οικονομικών και Πολιτι¬ 
σμού και διέπεται από τις διατάξεις της παραπάνω συστα¬ 
τικής του πράξης, του παρακάτω οργανισμού, του Α.Ν. 
2039/39 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
<14) άρθρα και καταχωρίζεται παρακάτω. 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΠΝΕΥΜΑΤΙΚΟ ΙΔΡΥΜΑ ΣΑΜΟΥ ΝΙΚΟ¬ 
ΛΑΟΣ ΔΗΜΗΤΡΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΠΝΕΥΜΑ¬ 
ΤΙΚΟ ΙΔΡΥΜΑ ΣΑΜΟΥ ΝΙΚΟΛΑΟΣ ΔΗΜΗΤΡΙΟΥ», που 
συστήθηκε με την Ανώνυμη Εταιρεία «ΞΕΝΟΔΟΧΕΙΑΚΗ 
ΚΑΙ ΤΟΥΡΙΣΤΙΚΗ ΑΙΓΑΙΟΥ Α.Ε.» με την αριθ. 22095/ 

16.3.1992 πράξη του συμβολαιογράφου Σάμου Ιωάννη Νι¬ 
κολάου Κιράνη, όπως τροποποιήθηκε με την αριθ. 22195/ 

22.5.1992 οράξη του Ιδιου συμβολαιογράφου, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης του παρό¬ 
ντος οργανισμού, του Α.Ν. 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι ο Δήμος Πυθαγορείου Σά¬ 
μου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι η με κάθε δυνατό μέσο 

προσφορά στην καλλιέργεια και ανάπτυξη του πνευματι¬ 
κού και πολιτιστικού επιπέδου του λαού της Σάμου. 

2. Την πραγμάτωση του σκοπού το Ιδρυμα θα επιδιώξει: 
α) Με τη δημιουργία θεατρικού ομίλου για την πραγμα¬ 
τοποίηση αξιόλογων θεατρικών παραστάσεων από το 
κλασσικό και νεότερο θέατρο με τη συνεργασία άλλων θε¬ 
ατρικών σχημάτων και με την πρόσκληση θεατρικών θιά¬ 
σων αναγνωρισμένου κύρους για θεατρικές παραστάσεις 
υψηλού επιπέδου. 

β) Με τη συγκρότηση μουσικής ομάδας για την καλλιέρ¬ 
γεια της μουσικής παιδείας και τη διάσωση της μουσικής 
παράδοσης του Νησιού, με παράλληλες μουσικές εκδη¬ 
λώσεις, με την πρόσκληση αναγνωρισμένου καλλιτεχνικού 
κύρους μουσικών, για την πραγματοποίηση συναυλιών, 
ρεσιτάλ κ.λπ. 

γ) Με τη δημιουργία χορευτικού ομίλου, για τη διάσωση 
και διάδοση των χορών του λαού μας και τη μετάκληση συ¬ 
γκροτημάτων κάθε είδους χορού. 

δ) Με την έκδοση βιβλίων και περιοδικών, ιστορικού λα- 
ογραφικού, φιλολογικού, επιστημονικού περιεχομένου και 
γενικότερα βιβλίων και περιοδικών που βοηθούν στην ανά¬ 
πτυξη του λαού του νησιού και στην ανάπτυξη της πολιτι¬ 
στικής του κληρονομιάς, 
ε) Με τη δημιουργία βιβλιοθήκης, 
στ) Με την οργάνωση συνεδρίων, συμιναρίων και ομι¬ 
λιών ειδικών επιστημόνων και γενικώς πνευματικών αν¬ 
θρώπων πάνω σε κάθε θέμα που βοηθά στην ενημέρωση 
του λαού και στην πνευματική, πολιτιστική, κοινωνική και 
ηθική ανύψωση. Επίσης με προβολές ειδικών ταινιών, με 
συνεντεύξεις πάνω σε καίρια προβλήματα του νησιού, με 
διάλογο, ανταλλαγή απόψεων και εξαγωγή συμπερασμά¬ 
των για την καλύτερη αντιμετώπιση του συγκεκριμένου 
κάθε φορά θέματος. 

ζ) Με προβολές αξιόλογων κινηματογραφικών ταινιών ή 
ντοκυμαντέρ για θέματα που ενδιαφέρουν το ευρύ κοινό. 

η) Με εκθέσεις εικαστικών τεχνών, χειροτεχνημάτων, 
άλλων ειδών λαϊκής τέχνης, βιβλίων κ.λπ. 

θ) Με τη δημιουργία ραδιοφωνικού σταθμού, με στόχο 
την ανάπτυξη του σκοπού και δραστηριοτήτων του ιδρύ¬ 
ματος και τη βοήθεια στην επίτευξη των πολλών πλην σο¬ 
βαρών θεμάτων που αντιμετωπίζει η Σάμος. 

ι) Με την πραγματοποίηση σεμιναρίων για την καλύτερη 
ενημέρωση των ανθρώπων που θα αναλάβουν το κύριο 
βάρος της προσπάθειας για την επιτυχία των σκοπών του 
Ιδρύματος. 

κ) Με τη δημιουργία Λαογραφίκού Μουσείου Σάμου για 
τη διάσωση και διαφύλαξη της πολιτιστικής της κληρονο¬ 
μιάς. 

Πέρα από τα παραπάνω, το ίδρυμα θα μπορεί να ανα¬ 
πτύξει δραστηριότητα και σε άλλους συναφείς και παρεμ¬ 
φερείς πνευματικούς και πολιτιστικούς τομείς. 

Άρθρο 3 

Περιουσία - Πάροι 

*1. Περιουσία του ιδρύματος αποτελούν: 
α) Το ποσόν των δέκα εκατομμυρίων (10.000.000) δρχ. 
β) 351 κινητά μουσειακά αντικείμενα συνολικής αξίας 
περίπου δύο εκατομμυρίων (2.000.000) δρχ. τα οποία εί¬ 
ναι αναλυτικά τα εξής: 

1) 57 αγροτικά εργαλεία 

2) 32 γυάλινα αντικείμενα 

3) 67 πήλινα αντικείμενα 


4) 27 μπρούτζινα αντικείμενα 

5) 20 ξύλινα αντικείμενα 

6) 65 σιδερένια αντικείμενα 

7) 72 τεμάχια ρουχισμού - σπιτιού - υφαντών 

8) 6 ανδρικές και 19 γυναικείες ενδυμασίες. 

9) 36 αντικείμενα διάφορα. /■ 

Η ιδρύτρια Εταιρεία προσφέρει ακόμη δωρεάν και στο 
διηνεκές τους ιδιόκτητους χώρους της με τον εξοπλισμό 
τους για τη φιλοξενία και τη στέγαση των πόσης φύσεως 
εκδηλώσεων του ιδρύματος και την εγκατάσταση του λαο- 
γραφικού Μουσείου, εφόσον οι χώροι αυτοί δεν θα είναι 
αναγκαίοι για την άσκηση της επιχειρηματικής δραστηριό¬ 
τητας της ιδρύτριας Α.Ε. 

2. Πάροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές ή σε είδος παροχές ή επιχορηγήσεις, 
καθώς και οι κληρονομιές, κληροδοσίες, δωρεές και συν¬ 
δρομές ή εισφορές οποιουδήποτε φυσικού ή νομικού 
προσώπου, προς αυτά. 

δ) Τα έσοδα από πωλήσεις εισιτηρίων θεατρικών κ,λπ. 
εκδηλώσεων του ιδρύματος, από πωλήσεις βιβλίων και πε¬ 
ριοδικών κ.λπ. σε τιμή που να μην αναιρείται ο κοινωφελής 
σκοπός. 

Άρθρο 4 
Διοίκηση 

1. Το Ιδρυμα διοικείται από επταμελές Διοικητικό Συμ¬ 
βούλιο, με διετή θητεία, τα μέλη του οποίου μαζί με τρία 
αναπληρωματικά μέλη, ορίζονται πάντοτε με απόφαση 
του Διοικητικού Συμβουλίου της ιδρύτριας Ανωνύμου 
Εταιρείας με πλειοψηφία των τριών τετάρτων (3/4) των 
μελών του. 

2. Ειδικά για την πρώτη περίοδο λειτουργίας του, που 
αρχίζει από τη δημοσίευση στην Εφημερίδα της Κυβέρνη¬ 
σης του εγκριτικού Προεδρικού Διατάγματος της σύστα¬ 
σης και λήγει στις 31 Δεκεμβρίου του μεθεπομένου 
έτους, το Διοικητικό Συμβούλιο του ιδρύματος είναι πε¬ 
νταμελές και αποτελείται από εξής: 

α) Τηλαύγη Νικολάου Δημητρίου, ως Πρόεδρο, 
β) Γεώργιο Μανουήλ Καλογραία, ως Αντιπρόεδρο, 
γ) Χρήστο Νικολάου Λάνδρου, ως Γραμματέα 
δ) Ελισσάβετ Μιχαήλ Παλαμάρη, ως Ταμία 
ε) Μαρία Ράϊκου Βενέτη, ως μέλος, 
με δύο αναπληρωματικούς τους α: Μανούσο Σωκράτους 
Λιναρδάκη και β) Ευάγγελο θεολόγου Δημητριάδη. 

3. Το Διοικητικό Συμβούλιο στην πρώτη συνεδρίασή 
του, εκλέγει μεταξύ των μελών του, με μυστική ψηφοφο¬ 
ρία και απόλυτη πλειοψηφία, τον Πρόεδρο, τον Αντιπρόε¬ 
δρο, τον Γ ραμματέα και τον Ταμία του ιδρύματος. Σε περί¬ 
πτωση που θα κενωθεί οποιαδήποτε θέση από τις παρα¬ 
πάνω, για οποιοδήποτε λόγο, το Διοικητικό Συμβούλιο με 
μυστική ψηφοφορία και απόλυτη πλειοψηφία εκλέγει τον 
αντικαταστάστη του. 

4. Σε περίπτωση αποποίησης, παραίτησης, έκπτωσης, 
ανικανότητας ή θανάτου τακτικού μέλους του Διοικητικού 
Συμβουλίου, του ιδρύματος, τη θέση παίρνει αυτοδικαίως 
το πρώτο κατά σειρά αναπληρωματικό μέλος. 

5. Το Διοικητικό Συμβούλιο συνεδριάζει τακτικά κάθε 
μήνα και έκτακτα όποτε το ζητήσει ο Πρόεδρος ή δύο του- 

λάχιστον μέλη του με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

Στην τελευταία αυτή περίπτωση ο Πρόεδρος υποχρεού- 
ται να συγκαλέσει το Διοικητικό Συμβούλιο το αργότερο 
μέσα σε δέκα (10) ημέρες. 

Σε περίπτωση άρνησης του Προέδρου να συγκαλέσει το 
Συμβούλιο, τούτο συγκαλείται από τα μέλη που ζήτησαν 
τη σύγκλησή του, οπότε συνεδριάζει και χωρίς την παρου¬ 
σία του Προέδρου, αρκεί να είναι παρόντα πέντε τουλάχι¬ 
στον μέλη του. 

6. Το Διοικητικό Συμβούλιο βρίσκεται σε απαρτία, όταν 
είναι παρόντα πέντε τουλάχιστον μέλη του μεταξύ των 
οποίων απαραίτητα ο Πρόεδρος ή ο αναπληρωτής του, 
πλην της περίπτωσης που αναφέρεται στην παράγραφο 5 
του ίδιου άρθρου. Στην περίοδο λειτουργίας του το Διοικη¬ 
τικό Συμβούλιο βρίσκεται σε απαρτία, όταν είναι παρόντα 
τέσσερα μέλη του, στα οποία απαραίτητα περιλαμβάνεται 
ο Πρόεδρος ή ο αναπληρωτής του, πλην της περίπτωσης 
που αναφέρεται στην παράγραφο 5 του ίδιου άρθρου. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος ή ο αναπληρωτής του. 

8. Σε περίπτωση που κάποιο μέλος του Διοικητικού 
Συμβουλίου απουσιάσει αδικαιολόγητα από τρείς συνε¬ 
χείς τακτικές συνεδριάσεις, θεωρείται ότι έχει παραιτηθεί 
και η κενή θέση του συμπληρώνεται από το πρώτο κατά 
σειράν αναπληρωματικό μέλος. Σε περίπτωση εξάντλησης 
των αναπληρωματικών μελών, το Διοικητικό Συμβούλιο 
της ιδρύτριας Εταιρείας εκλέγει άλλους αναπληρωματι¬ 
κούς, σύμφωνα με την παράγραφο 3 του παρόντος άρ¬ 
θρου, των οποίων η εκλογή ισχύει μέχρι τη λήξη της θη¬ 
τείας του Διοικητικού Συμβουλίου, του ιδρύματος. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη αυ¬ 
τών που διαφωνούν. Τα πρακτικά υπογράφονται υποχρε¬ 
ωτικά από όλα τα μέλη που μετέχουν στη συνεδρίαση. 

10. Η ιδιότητα του μέλους του Διοικητικού Συμβουλίου 
είναι τιμητική και για τον λόγο αυτό κανένα μέλος του δεν 
δικαιούται αμοιβής. Δικαιούνται όμως, εφόσον το ζητή¬ 
σουν, οδοιπορικά έξοδα που δαπάνησαν για εργασίες του 
ιδρύματος, με την προϋπόθεση ότι έγιναν μετά από 
εντολή του Διοικητικού Συμβουλίου και αποδεικνύεται ότι 
πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/39 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 


νομικών ή Νομάρχη Σάμου) τον προϋπολογισμό και απολο¬ 
γισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β.Δ/τός (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Συγκροτεί, εφόσον το κρίνει απαραίτητο ή σκόπιμο 
για το καλύτερο δυνατό αποτέλεσμα, ειδικές επιτροπές 
από ανθρώπους της επιστήμης και της τέχνης για την κα¬ 
λύτερη, σε κάθε περίπτωση, επεξεργασία του θέματος 
που το απασχολεί και την υποβολή από αυτές συγκεκριμέ¬ 
νων προτάσεων για την αποτελεσματικότερη δραστηριό- 
τητά του στην επιδίωξη του σκοπού του. Τα μέλη των επι¬ 
τροπών αυτών θα διορίζονται από το Διοικητικό Συμβούλιο 
και θα παρέχουν τις υπηρεσίες τους τιμητικά χωρίς 
αμοιβή. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήψη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 

και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού.. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

στ) Αναλαμβάνει χρηματικά ποσά από τις καταθέσεις 
του ιδρύματος, έπειτα από έγγραφη εντολή του Προέδρου 
ή του νόμιμου αναπληρωτή του. 

2. Ο Ταμίας με απόφαση του Διοικητικού Συμβουλίου 
μπορεί να βοηθείται στα καθήκοντά του από υπάλληλο λο¬ 
γιστή του ιδρύματος, την ευθύνη όμως φέρει ο ίδιος. 

3. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με από¬ 
φαση αυτού. 

Άρθρο 9 

1. Επίτιμοι Πρόεδροι και επίτιμα μέλη του ιδρύματος 
ανακηρύσσονται κατά περίπτωση υπό του Διοικητικού 
Συμβουλίου πρόσωπα τα οποία προσέφεραν πολύτιμες 
υπηρεσίες: α) στο ίδρυμα για την εκπλήρωση των σκοπών 

του και β) στη Σάμο, σε όλους του τομείς. 

Μεγάλοι ευεργέτες και δωρητές ανακηρύσσονται από 
το Διοικητικό Συμβούλιο: α) οι βοηθούντες υλικά το Ιδρυμα 
για την εκπλήρωση των σκοπών του και ανάλογα με την 
προσφερόμενη από αυτούς βοήθεια και β) οι προσφέρο- 
ντες διακεκριμένες υπηρεσίες, οι οποίες συνέλαβαν απο¬ 
φασιστικά στην εκπλήρωση των σκοπών του ιδρύματος. 

2. Το Διοικητικό Συμβούλιο με απόφασή του καθορίζει 
τις λεπτομέρειες για την εφαρμογή των δύο (2) προηγου¬ 
μένων παραγράφων και απονέμει τα οικεία τιμητικά δι¬ 
πλώματα, μετάλλια και περγαμηνές με τους τίτλους. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού, που θα ληφθεί με πλειοψηφία των 2/3 
των μελών του. 

Άρθρο 13 

Εσωτερικός κανονισμός. 

Οι λεπτομέρειες της Διοικήσεως και της εν γένει λει¬ 
τουργίας του ιδρύματος θα ρυθμισθούν με εσωτερικό κα¬ 
νονισμό που θα καταρτίσει το Διοικητικό Συμβούλιο αυ¬ 
τού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται στο Δήμο Πυθα¬ 
γορείου, σαν κεφάλαιο αυτοτελούς διαχείρισης, για την 


πραγματοποίηση του σκοπού που ορίζεται στο άρθρο 2 
του Οργανισμού αυτού, με εφαρμογή στην περίπτωση 
αυτή των διατάξεων των άρθρων 98 παρ. 1 και 101 του 
Α.Ν. 2039/39. 

Στην Υπουργό Πολιτισμού και στον Υφυπουργό Οικονο¬ 
μικών αναθέτουν με τη δημοσίευση και εκτέλεση του πα¬ 
ρόντος Διατάγματος. 

Μύκονος, 4 Αυγούστου 1993 

